OpenLLM-France/wikimedia huggingface dataset:
# Frédéric Bazille

Jean Frédéric Bazille (6 de desembre de 1841 - 28 de novembre de 1870) va ser un pintor francès impressionista. Nascut a Montpeller, en el si d'una família protestant de classe mitjana, Bazille va començar estudiant medicina el 1862. Va tenir amics com Claude Monet, Alfred Sisley, i per ells va conèixer Édouard Manet.

## Obres destacades

* La Robe rose, (1864) -147 x 110 cm, Musée d'Orsay, París
* Atelier de la rue Furstenberg, -80 x 65 cm, Musée Fabre, Montpeller
* Aigues-Mortes, -46 x 55 cm, Musée Fabre, Montpeller
* Autportrait, (1865) -109x72 cm, The Art Institute, Chicago
* Réunion de Famille, (1867) -152 x 230 cm, Musée d'Orsay, París
* Le Pécheur à l'épervier', (1868) -134 x 83 cm, Fondation Rau pour le tiers-monde, Zúric
* Vue de village, (1868) -130 x 89 cm, Musée Fabre, Montpellier
* Scène d'été, 1869 -158 x 158 cm, Cambridge, Harvard University
* La Toilette, (1870) -132 x 127 cm., Musée Fabre, Montpellier
* L'Atelier de la rue Condamine, (1870) -98 x 128.5 cm, Musée d'Orsay, París
* Paysage au bord du Lez, (1870) -137.8 x 202.5 cm, Institut d'Art de Minneapolis, Minneapolis

## Bibliografia

* Pitman, Dianne W. (1998). Bazille: Purity, Pose and Painting in the 1860s. University Park: Penn State University Press. ISBN 978-0-271-01700-6.
* Rosenblum, Robert (1989). Paintings in the Musée d'Orsay. New York: Stewart, Tabori & Chang. ISBN 1-55670-099-7
# Arcàdia (filla d'Arcadi)

Arcàdia, en llatí Arcadia, en grec antic Άρκάδια, va ser una dama romana que formava part de la Dinastia teodosiana.
Era la tercera de les tres filles de l'emperador Arcadi i de l'emperadriu Èlia Eudòxia. Després d'ella va néixer l'esperat hereu masculí, Teodosi II. Seguint l'exemple de la seva germana Pulquèria, Arcàdia va fer vot de virginitat, però a diferència d'aquesta, no es va casar mai i va dedicar la seva vida a la religió.

## Referències

* ↑ Martindale, J. R. (ed.). The prosopography of the later Roman empire. Vol. 1 A.D. 260-395. Cambridge: Cambridge Univ. Press, 2006, p. 129. ISBN 9780521072335.
# Arcàgat el jove

Arcàgat el jove (en llatí Archagatus, en grec antic Ἀρχάγαθος "Arkhágatos") era fill d'Arcàgat i net d'Agàtocles de Siracusa. Va viure al segle iv aC.
Se'l descriu com un jove molt valent. Va matar Agàtocles el jove, fill d'Agàtocles, perquè volia succeir al seu avi. Menó el va assassinar un temps després, com explica Diodor de Sicília.

## Referències

* ↑ 2.Archagathus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 260
# Frans van de Ruit

Frans van de Ruit (Amsterdam, 27 de març de 1953 - Ídem, 31 de desembre de 2006) va ser un ciclista neerlandès. Sempre com amateur, va competir en el ciclisme en pista i en carretera.

## Palmarès en pista

* 1970
** Campió dels Països Baixos amateur en Persecució

## Palmarès en ruta

* 1970
** Vencedor d'una etapa a l'Olympia's Tour

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Frans Withoos

Frans Withoos (Amersfoort, 1657 o 1665 - Hoorn, 1705) va ser un pintor i il·lustrador neerlandès de l'Edat d'Or neerlandesa.

## Biografia

Frans era el fill més jove dels vuit de Matthias Withoos i Wendelina van Hoorn. Quan el 1672 els francesos amenaçaven en apoderar-se de la ciutat d'Amersfoort, Matthias Withoos es va traslladar amb la seva família a Hoorn, lloc de naixement de l'esposa Wendelina.
Frans va ser alumne del seu pare i també els seus germans Alida, Maria, Pieter i Johannes, l'estil de la pintura el van seguir tots els seus fills., sobretot van pintar natures mortes, insectes, flors i ocells. Representat aquests temes en forma particularment realista
Va ser contractat per un comandant neerlandès per emprendre un viatge a l'antiga Batàvia, a l'illa de Java, i realitzar pintures de plantes i insectes característics del clima i el país pel Governador General Johannes Camphuys (1634-1695). Al seu retorn als Països Baixos, tanmateix, les seves obres van ser considerades molt inferiors a les que va pintar anteriorment.

## Referències

* 1 2 3 4 A general dictionary of painters
* ↑ Instituut voor Nederlandse Geschiedenis
* 1 2 La famiglia Withoos in Wageningen UR Digital Library
* ↑ Guida ossia dizionario portatile per gli amatori de'quadri della scuola fiamminga ed olandese
# Frans Ykens

Frans Ykens (Anvers, 1601-Brussel·les, 1693), va ser un pintor barroc flamenc especialitzat en naturaleses mortes, garlandes i flors.
Es va formar amb el seu oncle Osias Beert i va ingressar al gremi de Sant Lluc de la seva ciutat natal el 1630. En 1635 va casar amb Caterina Ykens-Floquet, filla de Lluc Floquet I, pintora de flors ella mateixa i germana de tres pintors. En la seva llarga carrera va rebre influències de les natures mortes de Willem Claesz Pudi i de les garlandes amb imatges religioses a la manera de Daniel Seghers, del que un exemple es troba en la Verge amb el Nen en garlanda de flors del Museu de Belles arts de Caen. Com a prova de la popularitat que va aconseguir en la seva època se citen els sis quadres de Ykens que van ser propietat de Rubens. El Museu del Prado guarda dues obres seves signades el 1646: Rebost i Taula.

## Referències

* ↑ Catarina Ykens (I) a Rijksbureau voor Kunsthistorische Documentatie (RKD)
# North Haven (Nova York)

North Haven és una població dels Estats Units a l'estat de Nova York. Segons el cens del 2000 tenia 743 habitants.

## Demografia

Segons el cens del 2000, North Haven tenia 743 habitants, 337 habitatges, i 209 famílies. La densitat de població era de 105,9 habitants per km².
Dels 337 habitatges en un 19,6% hi vivien nens de menys de 18 anys, en un 54,9% hi vivien parelles casades, en un 5,6% dones solteres, i en un 37,7% no eren unitats familiars. En el 30,9% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,77.
Per edats la població es repartia de la següent manera: un 17,4% tenia menys de 18 anys, un 3,5% entre 18 i 24, un 22,3% entre 25 i 44, un 28,7% de 45 a 60 i un 28,1% 65 anys o més.
L'edat mediana era de 50 anys. Per cada 100 dones de 18 o més anys hi havia 82,7 homes.
La renda mediana per habitatge era de 74.583 $ i la renda mediana per família de 81.363 $. Els homes tenien una renda mediana de 51.319 $ mentre que les dones 41.875 $. La renda per capita de la població era de 38.865 $. Entorn del 0,5% de les famílies i l'1,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Haven». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- North Haven». American Fact Finder. Oficina del Cens dels Estats Units, 12-01-2010.
# Funció parcial

En matemàtiques, una funció parcial sobre un conjunt donat E és una aplicació definida sobre una part d'aquest conjunt, anomenat domini de definició de la funció parcial.
Una funció parcial és una relació que associa elements d'un conjunt (denominat domini) amb, com a mínim, un dels elements d'un altre conjunt (que pot ser el mateix), denominat codomini. En qualsevol cas, no cal que tots els elements del domini estiguin associats amb algun element del codomini.
Si tots els elements d'un conjunt X s'associen amb un element de Y mitjançant una funció parcial f:X→Y, llavors es diu que f és una funció total, o simplement una funció, com s'entén tradicionalment aquest concepte en matemàtiques. No totes les funcions parcials són funcions totals.

## Funció total

En matemàtiques, una funció es diu que és total si està definida per a tot el conjunt de partida. Per comprendre això, cal saber que:
Sigui f: A → B, direm que f està definida per a un element $a\in A$ si existeix un parell ${\begin{pmatrix}a,&f(a)\end{pmatrix}}\in f$. Això s'escriu com f(a) = ↓. Altrament, s'escriurà f(a) = ↑ quan f no estigui definida per a a.
Una funció que no és total, és a dir, que està indefinida per a algun o alguns elements, es coneix com a funció parcial.
# Nombre de Crocco

El nombre de Crocco $(Cr)$ és un nombre adimensional que s'utilitza en la mecànica de fluids per caracteritzar la compressibilitat dels fluids. Correspon a la relació de la velocitat d'un gas i la velocitat del mateix gas expandit a 0 K de manera isentròpica.
Aquest nombre porta el nom de Luigi Crocco, físic i enginyer aeronàutic italià-estatunidenc.
Es defineix de la manera següent:
    $Cr={\frac {v}{v_{max}}}=\left[1+{\frac {2}{(\gamma -1)M^{2}}}\right]^{-{\frac {1}{2}}}$
on:
   * v = velocitat,
   * v$_{max}$ = la velocitat màxima possible per a un gas ideal detingut de manera isentròpica,
   * γ = relació de capacitats de massa tèrmica ${\frac {C_{p}}{C_{v}}}$,
   * M = nombre de Mach.

## Referències

* 1 2 Massey, Bernard Stanford. Measures in science and engineering: their expression, relation and interpretation (en anglès). Halsted Press, 1986 (Mathematics and its applications). ISBN 978-0-853-12607-2. OCLC 878697111.
* ↑ Catchpole, John P; Fulford, George «DIMENSIONLESS GROUPS» (en anglès). Industrial & Engineering Chemistry Research, 3.58, 1966, pàg. 46-60. DOI: 10.1021/ie50675a012.
* ↑ Hall, Carl W. Laws and Models: Science, Engineering and Technology (en anglès). Boca Raton: CRC Press, 2000. ISBN 84-493-2018-6.
# Nombre de Cauchy

El nombre de Cauchy $(Ca)$ és un nombre adimensional que s'utilitza en la mecànica de fluids. Representa la relació entre les forces d'inèrcia i les forces elàstiques. Aquest nombre porta el nom d'Augustin Louis Cauchy, matemàtic i físic francès.
Es defineix de la següent manera:
    $Ca={\frac {\rho v^{2}}{K}}$
on :
   * ρ = massa volúmica,
   * v = velocitat del fluid,
   * K = mòdul d'elasticitat.
Si K és isentròpic, el nombre Cauchy és igual al nombre de Mach al quadrat: Ca = Ma².
El mòdul d'elasticitat es pot descriure mitjançant la següent expressió:
    $K=\gamma p={\frac {\gamma \rho RT}{M}}=\rho a^{2}$
on :
   * γ = relació de les capacitats tèrmiques màssiques ${\frac {C_{p}}{C_{v}}}$
   * p = pressió,
   * R = constant dels gasos perfectes,
   * T = temperatura,
   * ρ = massa volúmica,
   * M = massa molar,
   * a = velocitat del so, amb $a={\sqrt {\frac {\gamma RT}{M}}}$
En el cas d'un gas perfecte, la pressió pot ser d'acord amb la llei dels gasos perfectes: $PV=nRT$,
d'on:
    $P={\frac {nRT}{V}}={\frac {\rho RT}{M}}$.

## Referències

* ↑ Bernard Stanford Massey. Measures in science and engineering: their expression, relation and interpretation (en anglès). Chichester: Ellis Horwood Limited (Mathematics and its Applications). ISBN 978-0-85312-607-2.
* ↑ Carl W. Hall. Laws and Models: Science, Engineering and Technology (en anglès). Boca Raton: CRC Press, 2000. ISBN 978-84-493-2018-7.
# Anton Horner

Anton Horner (Krajková (Bohèmia), 21 de juny, 1877 - Filadèlfia (USA), 4 de desembre, 1971) va ser un intèrpret de corn nord-americà.

## Biografia

Anton Horner va néixer a com a fill de l'armer Franz Horner i d'Anna, filla del mestre armero de Gossengrün Wenzel Dörfler, ambdues famílies estaven establertes des de feia temps a la ciutat, els Horner des de almenys 1591, els Dörfler des de 1531. Inicialment va estudiar violí al Conservatori de Leipzig. També va tocar la trompa fins que Friedrich Gumpert el va convèncer perquè l'estudiés com a instrument principal.
Horner va ser nomenat trompa principal de l'Orquestra Simfònica de Pittsburgh amb Victor Herbert el 1894. El 1901 va ser membre de la John Philip Sousa Band. El 1902 va esdevenir trompa principal de l'Orquestra de Filadèlfia. Va ser professor al Curtis Institute of Music de 1924 a 1942. En aquest paper va tenir una gran influència en el desenvolupament del toc de trompa als EUA.
Va participar en el desenvolupament d'un corn doble completament desenvolupat (model "Horner-Philadelphia"). Va treballar amb l'empresa alemanya Instrumentenbau Ed. Kruspe a Erfurt, que va fabricar aquest model a partir de 1904. Aquests instruments van ser importats als EUA per Anton Horner i van ser molt utilitzats allà.
Horner va ser cofundador de la International Horn Society (IHS).
Horner estava casat amb Alice E. née Roeth († 19 de juliol de 1962 a Filadèlfia) i va tenir dues filles (Louise Mary, 1905-2000 i Mildred Anna, 1910–1994.

## Referències

* ↑ Taufbuch Gossengrün 1862 - 1883, fol. 216: geboren 21. Juni 1877 in Gossengrün Nr. 153, getauft am selben Tage, Taufpate: Anton Horner, Studierender derzeit in Eger;
* ↑ Anton Horner in der Datenbank Find a Grave, abgerufen am 20. Juni 2022 {en}
* ↑ Taufbuch Heinrichsgrün, 24. März 1591: Hanß Horner aus Gossengrün Taufpate bei Hans Erhart
* ↑ Urbar der Herrschaft Hartenberg von 1531: Hienach folgeth gründliche Verzeichnus der Zins, Scharwerg vnnd anders einkommens zu dem Schlos vnd Herrschafft Hertenberg gehörig. 1531, fol. 2: Oswald Dörffler;
* ↑ https://es.findagrave.com/memorial/70421715/alice-elizabeth-horner/in der Datenbank Find a Grave, abgerufen am 20. Juni 2022 (anglès)
* ↑ https://es.findagrave.com/memorial/70421722/louise-mary-horner/in der Datenbank Find a Grave, abgerufen am 22. April 2023 (anglès)
* ↑ https://es.findagrave.com/memorial/69768630/mildred-anna-dolan/in der Datenbank Find a Grave, abgerufen am 20. Juni 2022 (anglès)

## Enllaços externs

* https://www.youtube.com/watch?v=jFU9w3c1288
# Anurognathus

Anurognathus és un gènere de petit pterosaure que va viure fa aproximadament entre 155 i 140 milions d'anys, al Juràssic superior. Presentava un cap curt amb dents en forma d'agulla per a capturar insectes i tot i que tradicionalment s'ha adscrit al grup de pterosaures de cua llarga Rhamphorhyncoidea, la seva cua era comparativament més curta, permetent una major maniobrabilitat en la caça. Amb una amplada alar de 50 cm i 9 cm de longitud corporal (incloent el crani), probablement no pesava més que uns pocs grams. Només s'han trobat dos esquelets, a Baviera. Anurognathus fou anomenat i descrit per L. Döderlein l'any 1923.

## Referències

* ↑ Unwin, David M. The Pterosaurs: From Deep Time. Nova York: Pi Press, 2006, p. 246. ISBN 0-13-146308-X.
* ↑ Döderlein, L. (1923). "Anurognathus ammoni ein neuer Flugsaurier." Sitzungsberichte der Mathematisch-Naturwissenschaftlichen Abteilung der Bayerischen Akademie der Wissenschaften zu Munchen, 1923, 117-164.
Pterosauromorpha :
Regne: Animalia
Filum: Chordata
Classe: Sauropsida
Clade: Avemetatarsalia :
Pterosauromorpha :
Pterodactylomorpha :
Lophocratia :
Ornithocheiroidea :
Pteranodontoidea :
Vegeu també: Cronologia de la investigació del pterosaure • Filogènesi dels pterosaures • Llista de gèneres de pterosaures :
# Anil Murthy

Anil Murthy (19 de març de 1973) és un diplomàtic i dirigent esportiu indi-singapurés. Des de juliol del 2017 és el 37è president del València CF, en substitució de Lay Hoon Chan.
Com a diplomàtic, ha treballat per al govern de Singapur, estant destinat a llocs com París. Arran que el singapurés Peter Lim comprara el València CF l'any 2014, forma part de l'equip directiu quan el novembre de 2016 entra com a conseller executiu.

## Referències

* 1 2 «Anil Murthy, así es el exdiplomático de Singapur que preside el Valencia F.C.». Vanity Fair, 19-03-2019. [Consulta: 16 juny 2019].
* ↑ Bosch, Carlos. «¿Quién es Anil Murthy?». Superdeporte, 10-04-2017. [Consulta: 16 juny 2019].
* ↑ «Valencia appoint Anil Murthy as president». Daily Mail, 10-04-2017. [Consulta: 16 juny 2019].
* ↑ «¿Quién es Anil Murthy?: de diplomático a presidente». Diari As, 10-04-2017. [Consulta: 16 juny 2019].
# Antoní de Florència

Antoní de Florència OP, de nom Antonino Pierozzi (Florència, 1 de març del 1389 - 2 de maig del 1459) fou un dominic italià. És venerat com a sant per l'Església Catòlica.
Fou fill d'un notari florentí. Entrà el 1406 en l'Orde dels Predicadors sota la tutela de Giovanni Dominici, detractor dels humanistes que començaven a florir a la ciutat. Fou nomenat arquebisbe de Florència el 1446 per Eugeni IV. Morí en aquesta ciutat el maig del 1459 amb 70 anys.
Entre les seves obres destaquen la Summa sacrae theologiae i la Chronica. Fou canonitzat pel papa Adrià VI el 1523 i la seva festivitat és celebrada el 10 de maig.

## Referències

* ↑ «Antoní de Florència». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Masseron, Alexandre. Saint Antonin : (1389-1459) (en francès). Deuxième édition. París: Librairie Victor Lecoffre : J. Gabalda, éditeur, 1926 (Les Saints).
# Children of Heaven

Bacheha-ye aseman (en persa: بچه‌های آسمان, coneguda internacionalment en anglès com Children of Heaven, en català Els nens del cel o Els nens del paradís) és una pel·lícula iraniana del 1997 dirigida per Majid Majidi. La cinta va ser nominada a l'Oscar a la Millor pel·lícula de parla no anglesa.

## Argument

Ali, de 9 anys, passa a recollir les velles sabates de la seva germana al sabater, que les acaba de reparar. De camí cap a casa, però, Ali perd el calçat en un moment de distracció.
Ali es nega a informar de la pèrdua a la seva pobre família, que passa per una delicada situació financera, i ell i la seva germana Zahra s'han de posar a compartir l'únic parell de sabates del qual disposen.
Com que Zahra té escola al matí i Ali a la tarda, els dos germans es relleven les sabates per poder anar diàriament a classe. Zahra, això no obstant, té dificultats per retornar puntualment a casa perquè el calçat li va massa gran i això provoca que Ali comenci a arribar massa tard a l'escola per més que s'esforci a córrer.
Al descobrir una alumna que porta les seves velles sabates, Zahra es posa d'acord amb Ali per intentar recuperar-les. Això no obstant, en arribar a la humil casa de l'alumna s'adonen que el seu pare és cec i, per pena, decideixen abandonar l'empresa. Zahra gairebé es desmaia quan sap dies més tard que l'alumna ha rebut del seu pare cec un nou parell de sabates i ha llançat les velles.
Un dia, Ali s'assabenta que el tercer premi d'una marató organitzada per l'escola són un parell de sabates i no dubta en voler participar-hi. És gràcies a la seva bona forma assolida per l'esforç diari d'arribar puntual a l'escola que finalment Ali pot convèncer el professor d'esport de participar-hi.
Durant la cursa, Ali intenta quedar en tercera posició però s'equivoca en l'estratègia i no pot evitar quedar primer. Malgrat la gran decepció dels dos germans, ignnoren que el mateix dia el seu pare ha comprat un nou parell de sabates.

## Enllaços externs

* Pàgina oficial de Children of Heaven Arxivat 2010-02-22 a Wayback Machine. (anglès)
* Entrevista amb Majidi (anglès)
* Ressenya de Drift Reality de Children of Heaven Arxivat 2007-11-25 at Archive.is (anglès)
# Pterocryptis furnessi

Pterocryptis furnessi és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 17,5 cm de llargària total.

## Distribució geogràfica

Es troba a Borneo.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fowler, H. W. 1905. Some fishes from Borneo. Proceedings of the Academy of Natural Sciences of Philadelphia v. 57: 455-523.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Emil Riebeck

Emil Riebeck (Leau (Preusslitz), 11 de juny de 1853 — Feldkirch, 22 de juny de 1885) fou un explorador, mineralogista, etnòleg i naturalista alemany.
Era fill de Carl Adolf Riebeck, un magnat industrial. Va viatjar a l'Àfrica del Nord i a Aràbia moltes vegades, i el 1881 va participar amb Georg Schweinfurth a una expedició a Socotra. Viatjà amb Adolf Bastian als turons de Chittagong el 1882. El 1884, va finançar l'expedició de Gottlob Krause al riu Níger, al riu Benue, i al Llac Txad. Riebeck va acumular una col·lecció extensa d'artefactes diversos de l'Àsia oriental, Índia, Aràbia i Àfrica. Per a homenatjar la seva trajectòria, es donà el seu nom a un mineral, la riebeckita.
El seu arxiu es conserva al Museu Etnològic de Berlín.

## Referències

* ↑ «Emil Riebeck». Deutsche Digitale Bibliothek. Stiftung Preußischer Kulturbesitz. [Consulta: 14 gener 2024].
* ↑ Neumann, Volker; Gedeon, Kai; Riebeck, Emil «Die Forschungsreise Emil Riebecks nach Sokotra». Abhandlungen und Berichte aus dem Museum Heineanum / Museum Heineanum, 8, 2009, pàg. 85–100. ISSN: 0947-1057.
* ↑ «Riebeckite» (en anglès). Mindat. [Consulta: 14 gener 2024].
* ↑ «Akte "Dr. Riebeck (Sammlung)"» (en alemany). Staatliche Museen zu Berlin, 1882-1891. [Consulta: 14 gener 2024].
# Raigs catòdics

Els raigs catòdics, descoberts per Johann Wilhelm Hittorf el 1869, són un feix d'electrons emès per un càtode i accelerat per un camp elèctric. Són desviats pels camps elèctrics i magnètics i exciten la fosforescència de certs cossos. Aquestes propietats són utilitzades en els tubs d'oscil·loscopi i en els tubs de televisió.
A mitjans del segle xix ja se sabia que el corrent elèctric podia passar per medis considerats aïllants si el potencial era prou elevat. Per explorar aquesta idea, es treballava amb els anomenats tubs (1855) de Heinrich Geissler (1814-79), bufador de vidre alemany. Aquests tubs s'emplenaven primerament amb un gas i llavors es feia el buit amb una bomba pneumàtica; A mesura que es baixava la pressió, el pas del corrent s'afavoria. Ja a uns 5 mmHg s'observava un pas de corrent continu i una lluminositat que emanava del mateix interior del tub. El color de la llum depenia del gas que s'hi havia introduït prèviament (aire-vermell, argó-blau, neó-taronja). Aquests tubs són coneguts actualment amb el nom de tubs de neó. A través de diversos experiments, es va veure que la lluminositat era un raig (una mena de radiació lluminosa) que sorgia del càtode i que es propagava en línia recta. Així doncs, el físic alemany Eugen Goldstein (1850-1930) els denominà el 1876 raigs catòdics.

## Referències

* ↑ Joseph F. Keithley The story of electrical and magnetic measurements: from 500 B.C. to the 1940s John Wiley and Sons, 1999 ISBN 0-7803-1193-0, page 205

## Vegeu també

* Tub de raigs catòdics
# Josep Barceló i Matas

Josep Barceló Matas (la Bisbal d'Empordà, 1875 – Barcelona, 1964) fou un pedagog i mestre empordanès. Va exercir la professió de mestre a diverses escoles fins que l'any 1939 va ser forçosament separat de la feina. A Palafrugell va ser director de l'escola unitària número dos de 1907 a 1917. A la seva feina es distingia per la pràctica de l'ensenyament actiu i per potenciar l'activitat educativa tant dins de l'escola com fora. Fundà l'Ateneu Palafrugellenc. El CEIP Barceló i Matas de Palafrugell duu el seu nom en record seu.

## Referències

* ↑ «Carrer del Mestre Barceló i Matas». Ajuntament de Palafrugell. [Consulta: 6 desembre 2012].

## Enllaços externs

* CEIP Barceló i Matas